EkBass/fiwiki-20250220-pages-articles huggingface dataset:
In the Ayer

In the Ayer on yhdysvaltalaisräppäri Flo Ridan kappale hänen Mail on Sunday- debyyttialbumilta. Sen tuotti ja sillä vierailee yhdysvaltalaisräppäri will.i.am. Kappaleen taustalaulut esittää Tiffany Villarreal, mutta hän on kreditoimaton (kreditoitu Fergieksi joissakin maissa). Kappaleen tausta ja biitti on samplattu Pretty Tonyn freestyleklassikosta "Jam in the Box", jota ei ole kreditoitu. Kappaleen on RIAA palkinnut platinalla, joka on Flo Ridan uran toinen vastaavan saavutuksen saavuttanut kappale. Kappaleen nauhoitti Pardraic Kerin ja miksasi Dylan "3-D" Dresdow. Kappaleen virallinen remixversio sisältää Rick Rossin, Briscon ja Billy Bluen alkuperäisellä, will.i.amin kertosäkeellä ja Flo Ridan uudella versiolla. Vuosina 2009-2012 se oli Baltimore Oriolesin voittokappale heidän kotikentällään. ==Lähteet== Luokka:Vuoden 2008 kappaleet Luokka:Flo Ridan kappaleet Luokka:will.i.amin kappaleet
Hydatellaceae

Hydatellaceae on pieni kosteikkokasviheimo koppisiemenisten Nymphaeales- lahkossa, jonka tunnetuin heimo on lummekasvit (Nymphaeaceae). == Tuntomerkit == Heimon kasvit ovat melko pieniä, enemmän tai vähemmän mätästäviä ja usein yksivuotisia vesikasveja, jotka voivat kasvaa täysin upoksissa ja joilla on lyhyt pystyjuurakko. Lehdet ovat tasasoukkia, yksisuonisia ja ehytlaitaisia. Yksineuvoiset kukat sijaitsevat yksikotisesti lehtihankaisissa ja tavallisesti vanallisissa, mykerömäisissä ja suojuksellisissa kukinnoissa ja ovat hyvin pieniä ja vastakohtaisia, surkastuneita. Kehä puuttuu. Heteitä on vain yksi ja se on pitkä- ja ohutpalhoinen. Emikukka sijaitsee nivelikkään perän päässä ja siinä on yksi emilehti, jonka luotti on pensselimäinen. Emissä on yksi riippuva ja suora siemenaihe. Hedelmä avautuu kolmeksi liuskaksi tai on pähkylämäinen.Stevens (2001 alkaen), Viitattu 18.2.2015. == Levinneisyys == Heimo kasvaa Intiassa, Australiassa ja Uudessa-Seelannissa. == Luokittelu == Heimossa on vain yksi kymmenlajinen suku Hydatella (syn. Trithuria). Aikaisemmin heimoa pidettiin kauan yksisirkkaisiin kuuluvana enimmäkseen siitä syystä, että sen kasvit muistuttavat ulkoisesti Centrolepidaceae-heimon kasveja. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Watson, L., Florabase: Hydatellaceae, 08.09.2016 * Levinneisyyskartta: http://www.mobot.org/mobot/research/apweb/maps/hydatellaceae.gif * Kuvia: http://www.botanicalgarden.ubc.ca/articles-old/6// Luokka:Nymphaeales Luokka:Kasviheimot
Bis(syklo-oktadieeni)nikkeli(0)

Bis(syklo-oktadieeni)nikkeli(0) (C16H24Ni) on orgaanisiin nikkeliyhdisteisiin kuuluva organometalliyhdiste. Yhdistettä käytetään muiden nikkeliyhdisteiden valmistamiseen ja katalyyttinä orgaanisen kemian reaktioissa. ==Ominaisuudet== Huoneenlämpötilassa bis(syklo-oktadieeni)nikkeli(0) on keltaista kiteistä ainetta. Sen rakenteessa nikkeliatomi on sitoutunut tetraedrimäisesti koordinaatiosidoksilla kahteen 1,5-syklo-oktadieeniligandiin. Yhdiste on lyhyen aikaa stabiili ilmassa, mutta hapettuu helposti ilman hapen vaikutuksesta. Se reagoi myös helposti veden kanssa. Bis(syklo- oktadieeni)nikkeli(0) liukenee orgaanisiin liuottimiin kuten dietyylieetteriin, tetrahydrofuraaniin, dimetyyliformamidiin ja hieman heikommin bentseeniin ja tolueeniin. Tyypillistä yhdisteen reaktioille on, että yksi tai molemmat syklo-oktadieeniligandeista korvautuvat muilla ligandeilla.Keith Lascelles, Lindsay G. Morgan, David Nicholls & Detmar Beyersmann: Nickel Compounds, Ullmann's Encyclopedia of Industrial Chemistry, John Wiley & Sons, New York, 2005. Viitattu 18.2.2015Paul A. Wender, Thomas E. Smith, Gang Zuo, Hung A. Duong & Janis Louie: Bis(1,5-cyclooctadiene)nickel(0), e-EROS Encyclopedia of Reagents for Organic Synthesis, John Wiley & Sons, New York, 2006. Teoksen verkkoversio Viitattu 18.2.2015 ==Valmistus ja käyttö== Bis(syklo-oktadieeni)nikkeli(0):n valmistamiseen on useita tapoja. Tyypillisin tapa valmistaa yhdistettä on nikkeliasetyyliasetonaatin ja 1,5-syklo-oktadieenin välisellä reaktiolla pelkistimen kuten trietyylialumiinin tai di-isobutyylialumiinihydridin läsnä ollessa. Yhdistettä voidaan valmistaa myös pelkistämällä nikkelisuoloja elektrolyyttisesti 1,5-syklo-oktadieenin läsnä ollessa pyridiiniliuoksessa tai pelkistämällä nikkeloseenia litiumilla 1,5-syklo-oktadieenin läsnä ollessa. Bis(syklo-oktadieeni)nikkeli(0) toimii lähtöaineena useiden muiden orgaanisten nikkeliyhdisteiden synteeseissä. Katalyyttinä sitä käytetään aryyli- ja alkenyylihalogenidien kytkentäreaktioissa, butadieenin trimerointi ja syklotrimerointireaktioissa, sekä alkeenien ja alkyynien oligomerisointi- ja sykloadditioreaktioissa. Lisäksi se katalysoi myös alkeenien esimerkiksi eteenin polymeroitumista happamissa olosuhteissa esimerkiksi tiomaitohapon läsnä ollessa. ==Lähteet== Luokka:Nikkeliyhdisteet Luokka:Organometalliyhdisteet
Huaceae

Huaceae on pieni afrikkalainen puuvartisheimo koppisiemenisten Oxalidales- lahkossa, johon muun muassa käenkaalikasvit (Oxalidaceae) kuuluvat. == Tuntomerkit == Heimon kasvit ovat ainavihantia ja valkosipulintuoksuisia puita, pensaita tai liaaneja. Niiden karvat ovat tähti- tai kilpikarvoja, joskus kaksihaaraisia. Kasveissa on oksalaattikiteitä sisältäviä kivisoluja. Lehtiasento on kaksirivinen, lehdet ovat ehytlaitaisia, verkkosuonisia ja lavan tyvellä tai alapinnalla on rauhasia. Varteen kiinnittyvät korvakkeet varisevat varhain. Kukinto on lehtihankainen. Verhiö on toisinaan täysin yhdislehtinen, teriö kynnellinen tai vastapuikea. Yhdislehtinen sikiäin koostuu viidestä emilehdestä ja on yksilokeroinen. Siinä on yksi tai muutamia siemenaiheita pohjaistukassa. Pistemäinen luotti sijaitsee vartalon päässä. Hedelmä on kota tai luumarja, yksisiemeninen.Stevens (2001 –), viittaus 18.2.2015 == Levinneisyys == Huaceae kasvaa trooppisessa Afrikassa. == Luokittelu == Heimossa on vain kaksi sukua (Hua ja Afrostyrax) ja kolme lajia. Menneisyydessä heimo on ollut systemaattiselta asemaltaan hyvin epävarma. Cronquist (1981) sisällytti sen heterogeeniseen Violales-lahkoonsa (mm. orvokkikasvit), Takhtajan (1997) puolestaan Malvales-lahkoon. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Levinneisyyskartta: http://www.mobot.org/mobot/research/apweb/maps/Huaceae.gif Luokka:Oxalidales Luokka:Kasviheimot
Marketta Mattila

pienoiskuva|Marketta Mattila huhtikuussa 2014. Marketta Mattila (s. 29. marraskuuta 1956) on suomalainen toimittaja, kolumnisti ja tuottaja. Hän asuu Sipoossa, missä on toiminut vihreiden kunnanvaltuutettuna vuodesta 2012. Mattila valmistui Tampereen yliopistosta vuonna 1982 yhteiskuntatieteiden maisteriksi pääaineenaan tiedotusoppi. Ennen televisiotyötä hän oli sanomalehti Uuden Suomen kulttuuritoimituksen päällikkö ja teatteritoimittaja (1984–1991). Vuonna 2005 Mattila sai Suomalaisen Sanomalehtimiesliiton Olli- palkinnon kulttuurijournalismin uudistamisesta. Mattila on kuulunut vuodesta 2012 Iltalehden pääkirjoitustiimiin. Mattilan ja Raisa Rauhamaan omistama viestintäalan yritys Ikoni ja Indeksi Oy on tuottanut 1990-luvulta saakka MTV3-, TV1- ja Teema-kanaville useita kulttuuri- ja keskusteluohjelmia sekä dokumentteja. Mattilan ja Rauhamaan TV1:lle tuottama ja toimittama Kaken pesula (1997–2001) käsitteli kulttuuriin, yhteiskuntaan, ja etiikkaan liittyviä teemoja pesulamiljöössä. Ohjelma palkittiin vuonna 2000 valtion tiedonjulkistamispalkinnolla. Voimala-keskusteluohjelma oli TV1:n ohjelmistossa kymmenen vuotta. Ohjelma sai jälkikäteen vuonna 2013 Kirkon viestintäpalkinnon. Perusteissa todettiin, että toimittajat käsittelivät vaikeitakin yhteiskunnallisia ja eettisiä kysymyksiä korkeatasoisesti väistämättä asioiden kipeitäkään puolia. ==Lähteet== Luokka:Suomalaiset kolumnistit Luokka:Suomalaiset televisiotoimittajat Luokka:Vihreän liiton poliitikot Luokka:Itä-Uudenmaan aluevaltuutetut Luokka:Vuonna 1956 syntyneet Luokka:Elävät henkilöt
HMS Sutherland (F81)

HMS Sutherland (viirinumero F81) on Britannian kuninkaallisen laivaston tyypin 23 fregatti. == Valmistus == Alus tilattiin tammikuussa 1992 Scotstounista Yarrow Shipbuildersilta, missä köli laskettiin 14. lokakuuta 1993. Alus laskettiin vesille 9. maaliskuuta 1996 ja otettiin palvelukseen 4. heinäkuuta 1997.Friedman, Norman s. 339 == Palvelus == Talvella 1998-1999 alus oli Falklandilla ja kuului NTG2000-osastoon vuonna 2000. Osasto oli ensimmäinen kuninkaallisen laivaston osasto, joka kiersi maapallon sitten vuoden 1986. Alukselle ilmoitettiin joulukuussa 2007 tehtävän 35 miljoonan punnan modernisointi, minkä piti tehdä aluksesta laivaston tehokkain. Modernisoinnissa aluksen kaikuluotain vaihdettiin tyypin 2087 kaikuluotaimeen, Seawolf-ohjukset ja etukannen tykki päivitettiin sekä perä muotoiltiin uudelleen virtaviivaisemmaksi vähentämään polttoaineenkulutusta. == Lähteet == * * === Viitteet === Luokka:Yarrow’n valmistamat alukset Luokka:Kuninkaallisen laivaston tyypin 23 fregatit
Rosanae

Rosanae on suuri koppisiemenisten kasvien ylälahko, joka käsittää 18 kasvilahkoa ja muodostaa monofyleettisen ryhmän eli kladin koppisiemenisten evoluutiopuussa. Ylälahkoon kuuluvat seuraavat lahkot, joista 16 jälkimmäistä muodostaa ylälahkon ydinryhmän: * Saxifragales (mm. rikkokasvit) * Vitales (viiniköynnöskasvit) Ydinryhmä (ns. rosidit): * Zygophyllales (mm. mehikorvakasvit) * Celastrales (mm. kelaskasvit) * Oxalidales (mm. käenkaalikasvit) * Malpighiales (mm. tyräkki- ja orvokkikasvit, enimmäkseen tropiikin puuvartisheimoja) * Fabales (mm. hernekasvit) * Rosales (mm. ruusukasvit) * Cucurbitales (mm. kurkkukasvit) * Fagales (mm. pyökki- ja koivukasvit) * Geraniales (mm. kurjenpolvikasvit) * Myrtales (mm. myrttikasvit) * Crossosomatales (mm. kotapähkinäkasvit) * Picramniales (eräitä tropiikin puita) * Sapindales (mm. saippuamarjakasvit, joihin vaahterat kuuluvat) * Huerteales (eräitä tropiikin puuvartiskasveja) * Malvales (mm. malvakasvit) * Brassicales (mm. ristikukkaiskasvit) Ylälahkon iästä on esitetty erilaisia arvioita, jotka vievät kehityshaaran synnyn yli sadan miljoonan vuoden taakse, eräät jopa noin 150 miljoonan vuoden tienoille. Varhaisimmat tunnistettavat fossiililöydöt, jotka edustavat Saxifragales- lahkoa, ajoittuvat noin 90 miljoonan vuoden päähän. Eri lahkojen erilaistuminen lienee tapahtunut enimmäkseen lyhyen ajan sisällä noin sata miljoonaa vuotta sitten. Kladia luonnehtii siemenen koon kasvu, joka liittyy lehtien koon kasvuun. Kehityshaaran kasvit kasvavat tavallisesti päiväntasaajan seuduilla lämpimässä ja kosteassa. Ominaisuuksiin lienee liitettävissä myös mesiäisten sijainti kukkapohjuksessa, vaikka Vitales- lahkossa ne sijaitsevat sikiäimessä. Myös suhteellisen kookas alkio, joka on yli puolet siemenen pituudesta, voisi olla yksi luonnehtiva ominaisuus; lahkoissa Saxifragales ja Vitales on kuitenkin pienet alkiot. Ylälahko käsittää paljon puuvartisia kasveja ja muita sen ominaisuuksia voidaan etsiä vahakiteistä, kukkien limasoluista, verholehtien johtojänteiden anatomiasta ja terälehtien kehityksestä, joka on usein taantunutta muihin kukan osiin verrattuna. 16 lahkoa muodostaa ylälahkon ydinryhmän, jota kutsutaan rosideiksi. Rosidit puolestaan jakautuvat kahdeksi kehityshaaraksi: Fabidae ja Malvidae. Fabidae käsittää lahkon Zygophyllales, ns. COM-kladin (Celastrales, Oxalidales ja Malpighiales) ja typensitojakladin, jonka kasveilla esiintyy yleisesti juurinystyröitä, joissa on ilmakehän vapaata typpeä sitovia sädesieniä (Fabales, Rosales, Cucurbitales ja Fagales). Malvidae käsittää loput kahdeksan lahkoa. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Evoluutiopuu * Luokka:Taksonomisesti vanhentuneet eliöryhmät
Tyrant

Tyrant on vuonna 2006 ilmestynyt Circlen viidestoista studioalbumi. Se äänitettiin Lontoossa heinäkuussa 2006 ja julkaistiin rajoitettuna 1 000 kappaleen painoksena brittiläisen Southern Recordsin Latitudes-sarjassa. Vuonna 2009 yhtiö julkaisi levyn myös tuplavinyylinä.Circle ‎– Tyrant Discogs. Viitattu 18.2.2015. == Kappaleet == # # # == Muusikot == *Janne Westerlund – kitara *Jussi Lehtisalo – basso, laulu *Tomi Leppänen – rummut *Mika Rättö – kosketinsoittimet, laulu *Tuomas Laurila == Lähteet == *Circle: Tyrant Finnmusic. ===Viitteet=== Luokka:Circlen albumit Luokka:Vuoden 2006 albumit
HMS Kent (F78)

HMS Kent (viirinumero F78) on Britannian kuninkaallisen laivaston tyypin 23 fregatti. == Valmistus == Alus tilattiin helmikuussa 1996 Scotstounista Yarrow Shipbuildersilta, missä köli laskettiin 16. huhtikuuta 1997. Se laskettiin vesille 27. toukokuuta 1998 ja otettiin palvelukseen 8. kesäkuuta 2000.Friedman, Norman s. 339 == Palvelus == Maaliskuussa 2002 alus palasi Britteinsaarille Persianlahdelta, missä se oli ollut viisi kuukautta valvomassa kauppasaartoa. == Lähteet == * * * === Viitteet === Luokka:Yarrow’n valmistamat alukset Luokka:Kuninkaallisen laivaston tyypin 23 fregatit
Överdog

Överdog on suomalaista hip hop -musiikkia julkaiseva levymerkki, jonka toiminnasta vastaa tuotantopäällikkö Tuomas Rinne. Överdog keskittyy uusien artistien esilletuomiseen.Likanen etelä ja Jeijjo & Nupi Monspille Monsp 2.2.2015 Yhtiö aloitti julkaisutoiminnan kesällä 2012. Överdogille ovat levyttäneet muun muassa Noah Kin, The Megaphone State, Heinis ja Jussi Kuoma. Överdog toimii keikkamyyntiin keskittyneen Ramin Välitys -osakeyhtiön ja Katin Tavara -kaupan yhteydessä.Överdog Katin tavara 2015; Info Överdog 2015Terveisiä Överdogilta! Överdog 2013 Ramin Välityksen omistavat puoliksi Monsp Records ja Yellowmic osakeyhtiöt,Mikä on Överdog Monsp 3.9.2015 jotka julkaisevat musiikkia myös omien nimiensä alla. ==Julkaisut== Överdog on julkaissut musiikkia CD-, C-kasetti-, digi- ja vinyyliformaatissa. Useampi julkaisuista on noussut Suomen viralliselle listalle. ===Albumit=== JulkaistuJulkaisut Överdog 2015 Esittäjä Nimi Tunniste / Formaatti Lista- sijoitusSuomen virallinen lista Ifpi 2015 Lista- viikot 27.6.2012 Noah Kin 9fngrs. (CD) 14.2.2014 Kepes mode Dyykkaa tää albumi! Överdog05 (CD) Överdog06 (kasetti) 39. 1 28.2.2014 The Megaphone State Ghost Överdog03 (CD) Överdog04 (kasetti) 41. 1 23.5.2014 Francis koira Stoner Age Överdog11 (CD) Överdog12 (kasetti) 31. 1 23.1.2015 Likanen etelä Kirkkonummi LP Överdog13 (CD) Överdog14 (kasetti) Överdog20 (vinyyli) 3. 4 6.2.2015 Adi L Hasla & Heinis #Hasla Överdog16 (CD) Överdog17 (kasetti) 20.2.2015 Jussi Kuoma Vaihtoja & ehtoja Överdog18 (CD) Överdog19 (kasetti) 42. 1 20.2.2015 Liigalaiska 2-suuntanen kielialahäiriö Överdog15 (kasetti) 8.5.2015 Mahti-Ile EP Överdog29 (kasetti) 15.5.2015 Horse Attack Sqwad Älä koske mun hevoon Överdog26 (CD) Överdog27 (vinyyli) Överdog28 (kasetti) 11. 4 15.5.2015 Matinpoika Nostalgia EP Överdog30 (CD) Överdog31 (kasetti) 9.6.2015https://pro.beatport.com/release/viimesii-p- ivi/1541470 OD Kokemus Viimesii päiviä (digi) ===Singlet=== Julkaistu Esittäjä Nimi Tunniste / Formaatti 5.12.2013 The Megaphone State Athene Överdog02 (CD)The megaphone state: Athene Viola (digi) 4.4.2014 Kepes mode Stressinkestävä remixes (digi) 3/2015 Kepes mode Kesä aina (digi) 5/2015 Kepes mode Fuck huuhaa (digi) 24.7.2015Alamaa: Bigdädi itunes Alamaa feat. Särre & Paleface Bigdädi (digi) 24.7.2015https://fi- fi.facebook.com/oeverdog/photos/a.793407534019580.1073741828.741472099213124/1199917336701929 Kepes mode feat. Matti Tamonen Paskapuhedirektiivi (digi) 8/2015 J Riskit Portti (digi) 8/2015 Heinis feat. SLS Eucalyptus (digi) 8/2015 Heinis feat. Heikki Kuula Krematorio (digi) 4.9.2015https://fi- fi.facebook.com/oeverdog/photos/a.741590469201287.1073741827.741472099213124/1226137670746562 G-mies Iisi raita (digi) ==Lähteet== ==Aiheesta muualla== *Överdog Luokka:Suomalaiset hip hop -levy-yhtiöt
Marian Măciucă

Marian Măciucă (s. 31. joulukuuta 1981http://www.mysquashcamps.com/athletes/marian-maciuca-2984952/preview Constanța, tunnetaan paremmin taiteilijanimellä Maci) on romanialainen beachfutispelaaja. Hän edustaa Romanian beachfutismaajoukkuetta ja venäläistä City St. Petersburgia. Pelipaikaltaan Maci on hyökkääjähttp://www.beachsoccer.com/players/Marian%20Maciuca . Hänet tunnetaan akrobaattisista potkuistaan ja myös hieman liioitelluista tuuletuksistaan. Maci on pelannut Romanian maajoukkueen paidassa pitkään ja onkin maajoukkueen kaikkien aikojen paras maalintekijä. Hän on saavuttanut joukkueen kanssa kaksi Euro Beach Soccer Leaguen neljättä sijaa vuosilta 2011 ja 2012. Vuonna 2011 hänet valittiin Euro Beach Soccer Leaguen Italian turnauksen parhaaksi pelaajaksi. Seuratasolla Maci on edustanut venäläistä City St. Petersburgia vuodesta 2012 alkaen. Sitä ennen hän on pelannut muun muassa Lokomotiv Moskovassa, niin ikään Venäjällä, ja Sport Club Rosh-Haayinissa, Israelissa. == Lähteet == Luokka:Romanialaiset beachfutispelaajat Luokka:Vuonna 1981 syntyneet Luokka:Elävät henkilöt
Tobias Granbacka

Tobias Granbacka (s. 1986 Kruunupyy) on suomenruotsalainen laulaja, lauluntekijä ja muusikko. Hän osallistui vuoden 2011 Suomen Euroviisukarsintoihin yhtyeensä Father McKenzie kanssa kappaleella ”Good Enough”.http://www.voice.fi/musiikki/voisiko-puoliksi-ruotsalainen-yhtye- edustaa-suomea-euroviisuissa/1/22790 Viitattu 18.2.2015 He sijoittuivat 12. helmikuuta 2011 pidetyssä finaalissa kolmanneksi. Heidän edelleen ylsivät toiseksi tullut Saara Aalto ja voittaja Paradise Oskar. Granbacka on Elements Musicin listoilla kirjoittajana.http://www.elementsmusic.fi/writers/ Viitattu 9.2.2015 Granbacka on kirjoittanut kappaleita muun muassa Saksan euroviisuedustajalle Michael Schultelle, Yölle ja Robin Packalénille. Vuonna 2016 Granbacka palkittiin menestyksestään kirjoittajana Music Finlandin Vuoden Vientiteko - palkinnolla, kun hänen japanilaisyhtye KAT - TUNille kirjoittamansa kappale "Unlock" nousi heti ilmestymisviikollaan Japanin listaykköseksi. Granbacka on mukana myös Maria ja minä -yhtyeessä, joka perustettiin keväällä 2020. ==Lähteet== Luokka:Suomalaiset säveltäjät Luokka:Suomalaiset sanoittajat Luokka:Suomalaiset muusikot Luokka:Suomalaiset lauluntekijät Luokka:Vuonna 1986 syntyneet Luokka:Elävät henkilöt
Bruno Malias

Bruno Malias Mendes (usein Bruno Malias tai vain Bruno; s. 29. maaliskuuta 1980 Rio de Janeiro) on brasilialainen beachfutispelaaja. Hän edustaa Corinthiansia ja Brasilian beachfutismaajoukkuetta. Pelipaikaltaan Bruno on hyökkääjähttps://fr.wikipedia.org/wiki/Bruno_Malias. Hän on 187 senttimetriä pitkä. Bruno on voittanut maajoukkueen kanssa kuusi maailmanmestaruutta vuosina 2003, 2004, 2006, 2007, 2008 ja 2009. MM-hopeaa hän on saavuttanut vuonna 2011 ja pronssia vuosina 2005 ja 2013http://www.fifa.com/worldfootball/statisticsandrecords/players/player=262688/index.html . Vuoden 2006 MM-kilpailuissa Bruno oli sekä turnauksen kolmanneksi paras pelaaja että kolmanneksi paras maalintekijä. Seuraavana vuonna hän oli niin ikään kolmanneksi paras maalintekijähttp://www.beachsoccer.com/players/Bruno%20Malias%20Mendes . Bruno on pelannut maajoukkueessa 200 ottelua tehden niissä 214 maalia. Seuratasolla Bruno on edustanut Corinthiansia vuodesta 2013. Sitä ennen hän on pelannut kotimaansa lisäksi myös Argentiinassa, Italiassa ja Portugalissa. Vuonna 2013 Bruno voitti Corinthiansin kanssa seurojen maailmanmestaruuden. == Lähteet == Luokka:Brasilialaiset beachfutispelaajat Luokka:Vuonna 1980 syntyneet Luokka:Elävät henkilöt
Tower (albumi)

__NOTOC__ Tower on suomalaisen Circle-yhtyeen viidestoista studioalbumi, joka julkaistiin vuonna 2007. Mukana on myös Verde eli muusikko Mika Rintala. Amerikkalaisen Last Visible Dogin julkaisema albumi sisältää fuusio jazz -vaikutteista improvisointia, jota verrattiin muun muassa Alice Coltranen ja Miles Davisin tuotantoon. Levy sai kriitikoilta ristiriitaisen vastaanoton, esimerkiksi Pitchfork piti sitä pettymyksenä ja antoi arvosanaksi vain 4.3, mutta Dusted Magazine kutsui albumia yhdeksi vuoden parhaista. Vuonna 2011 Full Contact Records julkaisi albumin tuplavinyylinä rajoitettuna 500 kappaleen painoksena.Circle ‎– Tyrant Discogs. Viitattu 18.2.2015. == Kappaleet == # # # # # # == Kokoonpano == * Janne Westerlund – kitara * Jussi Lehtisalo – basso * Tomi Leppänen – rummut * Mika Rättö – kosketinsoittimet * Mika Rintala – syntetisaattori * Tuomas Laurila == Lähteet == * Circle featuring Verde: Tower Finnmusic. === Viitteet === Luokka:Circlen albumit Luokka:Vuoden 2007 albumit
Valentin Jäggy

Valentin Jäggy (s. 19. lokakuuta 1986http://www.beachsoccer.com/players/Valentin%20J%C3%A4ggy ) on sveitsiläinen beachfutismaalivahti. Hän edustaa BSC Scorpions Baselia ja pelaa myös Sveitsin beachfutismaajoukkueessa. Jäggy on 190 senttimetriä pitkä. Jäggy on kuulunut vuodesta 2005 lähtien Sveitsin beachfutismaajoukkueeseen. MM- kilpailuista hän on saavuttanut yhden hopean, vuodelta 2009 Dubaistahttp://www.fifa.com/worldfootball/statisticsandrecords/players/player=313607/index.html . Euro Beach Soccer Leaguen Jäggy voitti Sveitsin kanssa vuonna 2012, vuonna 2011 hän oli siinä toinen ja vuonna 2013. Vuosina 2011 ja 2012 Jäggy valittiin myös Euro Beach Soccer Leaguen parhaaksi maalivahdiksi. Euro Beach Soccer Cupin Jäggy on voittanut Sveitsin kanssa vuonna 2005 ja ollut toinen vuosina 2008 ja 2009. Hän on osallistunut kaksiin MM-kilpailuihin. Jäggy on edustanut vuodesta 2013 kotimaansa pääsarjan BSC Scorpions Baselia. Hänen veljensä Moritz ja Kaspar Jäggy pelaavat myös Sveitsin maajoukkueessa. == Lähteet == Luokka:Sveitsiläiset beachfutispelaajat Luokka:Vuonna 1986 syntyneet Luokka:Elävät henkilöt
Santiago Elías

Santiago Daniel Elías (s. 2. helmikuuta 1983 Buenos Aires) on argentiinalainen futsalmaalivahti. Hän edustaa argentiinalaista Club Pinochoa ja Argentiinan futsalmaajoukkuetta. Elías on yksi maailman parhaista maalivahdeista, hänet valittiin vuonna 2009 maailman parhaaksi maalivahdiksi. Hän on 182 senttimetriä pitkä ja painaa 85 kilogrammaahttp://www.futsalplanet.com/gallery/gallery-02.asp?PerId=1341 . Elías on osallistunut Argentiinan maajoukkueen kanssa kaksiin MM-kilpailuihin, vuosina 2008 ja 2012 päästen parhaimmillaan puolivälieriin vuonna 2012http://www.fifa.com/worldfootball/statisticsandrecords/players/player=299079/index.html . Vuonna 2007 Elías saavutti Argentiinan kanssa hopeaa Pan-Amerikan kisoista Rio de Janeirosta. Elías on edustanut Pinochoa vuodesta 2009 asti. Hän edusti seuraa myös vuodesta 1998 alkaen pelaten kauden 2008-2009 Italian pääsarjan Napoli Vesevossa. == Lähteet == Luokka:Argentiinalaiset futsalpelaajat Luokka:Vuonna 1983 syntyneet Luokka:Elävät henkilöt
Mika Rintala

Mika Rintala (s. 1966Verde Discogs. Viitattu 18.2.2015.) on suomalainen muusikko ja soitinrakentaja. Porista kotoisin oleva ja nykyään Nokialla asuva Rintala on julkaissut lukuisia elektronisen musiikin albumeja nimellä Verde. Lisäksi hän on ollut jäsenenä yhtyeissä Ektroverde, Eturivi ja Kirvasto sekä tehnyt yhteistyötä muun muassa Circlen kanssa. Suurin osa Rintalan albumeista on ilmestynyt omakustanteena, mutta niitä on julkaissut myös muun muassa Karkia Mistika Records. == Diskografia == *Musical for Cats (1998) *Traffic Light (1999) *Modern Electronic Circuits (1999) *Asill (2000) *Acib (2000) *Lokki (2001) *Huge (2002) *Karhun epäillään paskantaneen golfkentälle (2002) *Live (2003) *Kalliopora (2004, yhdessä Clay Figuren kanssa) *Vuoronumero (2004) *Kato internetist (2005) *Legenda (2006) *Tower (2007, yhdessä Circlen kanssa) *Kärmes (2008) *Tapes (2010) *Giardino (2011, yhdessä Circlen kanssa) *Petoviha (2013) *Otto (2016, yhdessä Henrik Otto Donnerin kanssa) == Lähteet == *Mika Rintala Discogs. ===Viitteet=== == Aiheesta muualla == *Mika Rintalan kotisivut Luokka:Suomalaiset elektronisen musiikin artistit Luokka:Suomalaiset soitinrakentajat Luokka:Vuonna 1966 syntyneet Luokka:Elävät henkilöt
Heart of Light

Heart of Light on Opera Skaalan esittämä kappale, joka osallistui vuoden 2015 Uuden Musiikin Kilpailuun, jonka voittaja edusti Suomea saman vuoden Eurovision laulukilpailussa Itävallan Wienissä. Kappale on sekoitus oopperaa ja EDM:ää ja sen ovat säveltäneet Visa Oscar sekä Essi Luttinen ja sanoittanut Janne Lehmusvuohttp://yle.fi/aihe/tapahtuma/2015/01/05/opera-skaala. Kappaleen kesto on kolme minuuttia ja seitsemän sekuntiahttps://www.youtube.com/watch?v=i9o9_-J3veE. Kappaleen laulu on pelkkää oopperalaulua, ja sen esittää yhtyeen laulaja, mezzosopraano Essi Luttinen. Kappale selviytyi helmikuussa 2015 käytävään Uuden Musiikin Kilpailun finaaliin. == Lähteet == Luokka:Vuoden 2015 kappaleet Luokka:Suomalaiset musiikkikappaleet
Ágios Nikólaos (Ateena)

Ágios Nikólaos () on kaupunginosa Ateenassa Kreikassa. Se sijaitsee Ateenan pohjoisosissa ja kuuluu kaupungin 6. suuralueeseen. Kaupunginosassa sijaitsee Ágios Nikólaoksen metroasema. Kaupunginosan pohjoispuolella sijaitsee Patísian kaupunginosa, länsipuolella Sepólia, eteläpuolella Ágios Panteleímonas ja Attikí, ja itäpuolella Kypséli. Luokka:Ateenan kaupunginosat
Ágios Panteleímonas (Ateena)

Ágios Panteleímonas () on kaupunginosa Ateenassa Kreikassa. Se sijaitsee Ateenan keskustan pohjoispuolella ja kuuluu kaupungin 6. suuralueeseen. Kaupunginosa on saanut nimensä siellä sijaitsevasta Pyhän Panteleimonin kirkosta. Kaupunginosan länsipuolella sijaitsee Attikín kaupunginosa, pohjoispuolella Ágios Nikólaos ja itäpuolella Pedíon Áreos. Luokka:Ateenan kaupunginosat
Akrópoli (kaupunginosa)

Akrópoli ( eli Συνοικία της Ακρόπολης, Synoikía tis Akrópolis) on kaupunginosa Ateenassa Kreikassa. Se käsittää Akropolis-kukkulan, josta se on saanut nimensä, sekä osan Dionysíou Areopagítou -kadun ympäristöstä Akropoliin eteläpuolella. Kaupunginosa kuuluu Ateenan 3. suuralueeseen. pienoiskuva|vasen|Akrópolin kaupunginosaa Akropolis-kukkulan ja Dionysíou Areopagítou -kadun eteläpuolella. Akropoliin lisäksi alueen nähtävyyksiin kuuluvat muun muassa Dionysoksen teatteri, Herodes Atticuksen odeion sekä Asklepieion. Kaupunginosan pohjois- ja itäpuolella on Plákan kaupunginosa, kaakkoispuolella Makrygiánnin kaupunginosa ja länsipuolella Filopáppou- eli Filopappos-kukkula. Makrygiánnin puolella sijaitsee alueen metroasema, Akrópolin metroasema. == Lähteet == *
Anáktora

Anáktora (, ”Palatsi”) on pieni kaupunginosa Ateenassa Kreikassa. Se sijaitsee Ateenan ydinkeskustan itäpuolella ja kuuluu kaupungin 2. suuralueeseen. Kaupunginosa käsittää joukon kortteleita Kansallispuutarhan itäpuolella. Alue on saanut nimensä siellä sijaitsevasta Presidentinpalatsista, joka toimi kuninkaallisena palatsina suuren osan 1900-lukua vanha kuninkaallisen palatsin jälkeen. Kreikan presidentin virka-asunnon lisäksi kaupunginosassa sijaitsee myös Kreikan pääministerin virka-asunto Máximoksen palatsi (Mégaro Maxímou). Kaupunginosan pohjoispuolella sijaitsee Kolonákin kaupunginosa, kaakkoispuolella Pagkráti ja eteläpuolella Kallimármaro. Luokka:Ateenan kaupunginosat
Attikí (kaupunginosa)

Attikí () on kaupunginosa Ateenassa Kreikassa. Se sijaitsee Ateenan keskustan pohjoispuolella ja kuuluu kaupungin 6. suuralueeseen. Kaupunginosa on nimetty Ateenaa ympäröivän Attikan maakunnan mukaan. Kaupunginosassa sijaitsee Attikín metroasema. Kaupunginosan pohjoispuolella sijaitsee Ágios Nikólaoksen kaupunginosa, lounaispuolella Kolonós, luoteispuolella Sepólia ja itäpuolella Ágios Panteleímonas. Luokka:Ateenan kaupunginosat
Kansallispuutarha

Kansallispuutarha () on puisto Ateenan keskustassa Kreikassa. Se sijaitsee Kreikan parlamenttitalon itä- ja eteläpuolella ja sen alue kuuluu Ateenan 2. suuralueeseen. Kansallispuutarha oli alun perin Kuninkaallinen puutarha (Βασιλικός Κήπος, Vasilikós Kípos) eli Kreikan kuninkaallisen palatsin koristepuutarha nykyisen parlamenttitalon toimiessa palatsina kuningaskunnan aikana. Sen rakennutti kuningatar Amalia 1840-luvulla. Osa puutarhasta oli tiettyinä aikoina avoinna yleisölle. Myöhemmin puutarha muutettiin julkiseksi, kaikille avoimeksi puistoksi. Puisto on Ateenan ydinkeskustan merkittävin viheralue. Puutarhassa on edelleen palatsin yhteyteen kuuluneita pieniä rakennuksia, jotka ovat nykyisin uudessa käytössä. Aiemmassa huvimajassa toimii kasvitieteellinen museo ja metsästysmajassa lastenkirjasto. Puutarhan alueella on useita merkittävien henkilöiden rintakuvia. Alueella on paljon antiikin aikaisia jäänteitä, joista osa on siirretty sinne muualta. Kansallispuutarhan koilliskulmassa on eusonien kasarmi. Puiston itäpuolella sijaitsee Anáktoran kaupunginosa, pohjoispuolella Kolonáki ja länsipuolella Sýntagma-aukion alue sekä Ateenan vanhakaupunki Pláka. Etelässä puutarha yhdistyy Záppeion puistoon. left|220px|Kansallispuutarhaa. left|200px|Kansallispuutarhan vesiaiheita. == Lähteet == == Aiheesta muualla == Luokka:Ateenan kaupunginosat Luokka:Ateenan puistot
Kolokynthoú

Kolokynthoú (; myös Κολοκυθού, Kolokythoú) on kaupunginosa Ateenassa Kreikassa. Se sijaitsee Ateenan länsilaidalla ja kuuluu kaupungin 4. suuralueeseen. Kaupunginosan nimi viittaa kurpitsoihin. Kaupunginosan koillispuolella sijaitsee Sepólian kaupunginosa, kaakkoispuolella Kolonós, eteläpuolella Akadimía Plátonos ja Eleónas, ja länsipuolella Aigáleon kaupunki. Luokka:Ateenan kaupunginosat
Kynosárgous

Kynosárgous (, aiemmin Δουργούτι, Dourgoúti) on kaupunginosa Ateenassa Kreikassa. Se sijaitsee Ateenan keskustan eteläpuolella ja kuuluu kaupungin 2. suuralueeseen. Kaupunginosa on saanut nimensä antiikin aikaisesta Kynosargesin gymnaasista, joka sijaitsi alueella. Kaupunginosan koillispuolella sijaitsee Metsin kaupunginosa, luoteispuolella Koukáki ja Makrygiánni, lounaispuolella Néos Kósmos ja eteläpuolella Dáfnin kaupunki. Luokka:Ateenan kaupunginosat
Jeroen Zoet

Jeroen Zoet (s. 6. tammikuuta 1991 Veendam) on alankomaalainen jalkapallomaalivahti, joka edustaa Italian Serie A:ssa pelaavaa Speziaa. Zoet on oikeajalkainenhttp://www.transfermarkt.co.uk/jeroen- zoet/profil/spieler/79045#subnavi. == Seurajoukkueura == Zoet on PSV Eindhovenin kasvatti. Vuodet 2011–2013 hän pelasi lainalla Eredivisien RKC Waalwijkissä. Otteluita kertyi 67 kappaletta. Kaudeksi 2013–2014 Zoet palasi takaisin Eindhoveniin ja debyytti seuran paidassa Eredivisiessä tapahtui elokuussa 2013 ADO Den Haagia vastaan. Kaudella 2013–2014 hän pelasi Eredivisiessä 29 ottelua ja Eurooppa-liigassa kolme ottelua. Kaudella 2014–2015 Zoet pelasi Eredivisiessä 32 ottelua ja Eurooppa-liigassa seitsemän. Kaudella 2015–2016 hän pelasi Eindhovenin kaikki 34 Eredivisien ottelua ja kaikki kahdeksan Mestarien liigan ottelua. Myös kaudella 2018–2019 hän pelasi joukkueensa kaikki Eredivisien ottelut. Mestarien liigassa hän pelasi myös kausina 2016–2017 ja 2018–2019.http://www.transfermarkt.co.uk/jeroen- zoet/leistungsdatenverein/spieler/79045. == Maajoukkueura == Zoet on edustanut Alankomaita alle 17-, alle 19- ja alle 21-vuotiaiden maajoukkuetasolla. Syyskuussa 2012 hänet kutsuttiin Alankomaiden miesten maajoukkueen mukaan. Ensimmäisen kerran hän pääsi pelaamaan miesten maaotteluissa lokakuussa 2015 EM-karsintaottelussa Kazakstania vastaan ja ensimmäisen täyden maaottelunsa hän pelasi kolme päivää myöhemmin Tšekkiä vastaan. == Lähteet == == Aiheesta muualla == * * Jeroen Zoet Soccerway-sivustolla Luokka:Alankomaalaiset jalkapallomaalivahdit Luokka:Vuonna 1991 syntyneet Luokka:Elävät henkilöt
Kypriádou

Kypriádou () on kaupunginosa Ateenassa Kreikassa. Se sijaitsee Ateenan pohjoisosassa ja kuuluu kaupungin 5. suuralueeseen. Kypriádou on puutarhakaupunkia. Sen aukioita ovat Papadiamánti-, Papalouká-, Nikolópoulou- ja Karkavítsa-aukiot. Kaupunginosan länsipuolella sijaitsee Áno Patísian kaupunginosa, eteläpuolella Gkráva, pohjoispuolella Rizoúpoli sekä Lampriní, ja itäpuolella Galátsin kaupunki. Luokka:Ateenan kaupunginosat
Kypséli (Ateena)

Kypséli () on kaupunginosa Ateenassa Kreikassa. Se sijaitsee Ateenan keskustan pohjoispuolella ja kuuluu kaupungin 6. suuralueeseen. Kaupunginosa rajautuu lännessä Patisíon-katuun ja idässä Tourkovoúnia-kukkulajonoon. Kypséli jakautuu varsinaiseen Kypséliin, Néa Kypséliin (Νέα Κυψέλη, ”Uusi Kypséli”), Áno Kypséliin (Άνω Κυψέλη, ”Ylempi Kypséli”) sekä Agía Zónin (Αγία Ζώνη) alueeseen, joka käsittää samannimisen kirkon ympäristön. Kypsélissä sijaitsee Kypsélin metroasema. Kaupunginosan eteläpuolella sijaitsee Polýgonon kaupunginosa sekä Pedíon Áreos, länsipuolella Ágios Nikólaos, luoteispuolella Patísia ja koillispuolella Galátsin kaupunki. == Aiheesta muualla == Luokka:Ateenan kaupunginosat
Lampriní

Lampriní () on kaupunginosa Ateenassa Kreikassa. Se sijaitsee Ateenan pohjoisosissa ja kuuluu kaupungin 5. suuralueeseen. Osa Lamprinísta sijaitsee Galátsin kaupungin puolella. Kaupunginosan luoteispuolella sijaitsee Rizoúpolin kaupunginosa, lounaispuolella Kypriádou ja itäpuolella Galátsin kaupunki. Luokka:Ateenan kaupunginosat
Néa Filothéi

Néa Filothéi () on kaupunginosa Ateenassa Kreikassa. Se sijaitsee Ateenan koillislaidalla Tourkovoúnia-kukkulajonon kaakkoispuolella ja kuuluu kaupungin 7. suuralueeseen. Néa Filothéin, suomeksi ”Uuden Filothéin”, nimi viittaa pohjoisempana sijaitsevaan Filothéin kaupunkiin, joka puolestaan on nimetty ateenalaisen marttyyrin Pyhän Filothein mukaan. Kaupunginosan itäpuolella on Ellinorósonin kaupunginosa, eteläpuolella Girokomeío, lounaispuolella Polýgono ja pohjoispuolella Psychikón kaupunki Filothéi-Psychikón kunnan puolella. Luokka:Ateenan kaupunginosat
Plateía Viktorías

Plateía Viktorías () on kaupunginosa Ateenassa Kreikassa. Se sijaitsee Ateenan keskustan pohjoispuolella ja kuuluu kaupungin 6. suuralueeseen. Kaupunginosa on saanut nimensä sen keskuksena olevasta Viktórian aukiosta. Aukiolla sijaitsee Viktórian metroasema. Kaupunginosan kaakkoispuolella sijaitsee Exárcheian kaupunginosa, eteläpuolella Váthi, länsipuolella Stathmós Larísis, pohjoispuolella Ágios Panteleímonas ja itäpuolella Pedíon Áreos. Luokka:Ateenan aukiot Luokka:Ateenan kaupunginosat
Promponás

Promponás (; myös Probonás) on kaupunginosa Ateenassa Kreikassa. Se sijaitsee Ateenan varsinaisen kaupunkialueen pohjoislaidalla ja kuuluu kaupungin 5. suuralueeseen. Kaupunginosa on saanut nimensä náxoslaisesta lääkäri Dimítris Promponáksesta, joka testamenttasi maaomaisuuttaan alueelta Ateenan kaupungille. Promponáksen pohjoisosassa sijaitsee Promponáksen puisto. Kaupunginosan itäpuolella sijaitsee Rizoúpolin kaupunginosa, eteläpuolella Áno Patísia, länsipuolella Néa Chalkidónan kaupunki ja pohjoispuolella Néa Filadélfeian kaupunki. == Lähteet == Luokka:Ateenan kaupunginosat
Rizoúpoli

Rizoúpoli () on kaupunginosa Ateenassa Kreikassa. Se sijaitsee Ateenan varsinaisen kaupunkialueen pohjoislaidalla ja kuuluu kaupungin 5. suuralueeseen. Rizoúpolissa sijaitsevat muun muassa Ateenan toinen hautausmaa sekä Apóllon Smýrniksen jalkapallostadion. Kaupunginosan länsipuolella sijaitsee Promponáksen kaupunginosa, eteläpuolella Kypriádou, lounaispuolella Áno Patísia ja itäpuolella Galátsin kaupunki. Luokka:Ateenan kaupunginosat
Stathmós Larísis

Stathmós Larísis (, ”Lárisan asema”) on kaupunginosa Ateenassa Kreikassa. Se sijaitsee Ateenan keskustan luoteispuolella ja kuuluu kaupungin 6. suuralueeseen. Kaupunginosa on saanut nimensä sen alueella sijaitsevasta Ateenan rautatieasemasta, jota kutsutaan yleensä ”Lárisan asemaksi” (Stathmós Larísis). Rautatieaseman lisäksi kaupunginosassa sijaitsee myös muun muassa Stathmós Larísiksen metroasema. Kaupunginosan pohjoispuolella sijaitsee Attikín kaupunginosa, koillispuolella Ágios Panteleímonas, itäpuolella Plateía Viktorías, kaakkoispuolella Váthi, eteläpuolella Metaxourgeío ja länsipuolella Kolonós. Luokka:Ateenan kaupunginosat
Nabil Jeffri

thumb|Nabil Jeffri Euroopan F3-sarjassa vuonna 2015. Muhammad Nabil Jan Al Jeffri (s. 24. lokakuuta 1993 Kuala Lumpur) on malesialainen moottoriurheilija. Hän aloitti uransa Karting-sarjoissa vuonna 2009. Vuonna 2010 Jaffri kilpaili Formula BMW Pacific -sarjassa sijoittuen sarjan viidenneksi. Vuonna 2011 Jeffri jatkoi samassa sarjassa joka muutti nimensä JK Racing Asia Series -sarjaksi, jolloin hän voitti yhden kilpailun sijoittuen sarjan kolmanneksi. Vuonna 2012 Jeffri jatkoi sarjassa voittaen neljä kilpailua sijoittuen sarjan toiseksi. Vuonna 2013 Jeffri siirtyi Saksan Formula 3 -sarjaan ja sijoittui loppupisteissä kahdeksanneksi. Vuonna 2014 hän jatkoi samassa sarjassa voittaen kaksi kilpailua sijoittuen sarjan toiseksi. Vuonna 2015 Jeffri kilpaili Euroopan Formula 3 -sarjassa saavuttaen kauden aikana kaksi pistettä. Vuonna 2016 Jeffri kilpaili GP2-sarjassa Arden International -tallissa saavuttaen kaksi pistettä. Jeffri jatkoi kaudella 2017 Trident-tallin riveissä. Vuonna 2010 Jeffri testasi Lotus Racingin T127 F1-autoa ollen 16-vuotiaana kaikkien aikojen nuorin F1-testin ajanut kuljettaja. Myös nykyinen Formula 1 kilpakuljettaja Max Verstappen testasi F1-autoa lähes päivälleen yhtä nuorena. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2016 Arden International ESP FEA 19 ESP FEA 18 MON FEA Kesk. MON FEA 17 EUR FEA Kesk. EUR FEA 7 AUT FEA Kesk. AUT SPR 17 GBR FEA 17 GBR SPR 15 HUN FEA 20 HUN FEA 16 GER SPR 11 GER SPR Kesk. BEL FEA 19 BEL SPR 18 ITA FEA 13 ITA SPR 12 MAL FEA 18 MAL FEA Kesk. ABU FEA Kesk. ABU SPR 20 2 22. == Formula 2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 Pisteet Sijoitus 2017 Trident BHR FEA 19 BHR SPR 16 ESP FEA 18 ESP SPR 18 MON FEA 14 MON SPR 11 AZE FEA Kesk. AZE SPR 17 AUT FEA 18 AUT SPR 12 GBR FEA 15 GBR SPR 18 HUN FEA 12 HUN SPR 15 BEL FEA 11 BEL SPR 15 ITA FEA 12 ITA SPR 17 JER FEA 9 JER SPR 15 ABU FEA Kesk. ABU SPR 16 2 23. ==Lähteet== Luokka:Elävät henkilöt Luokka:Malesialaiset autourheilijat Luokka:Vuonna 1993 syntyneet Luokka:GP2-kuljettajat
Treis Géfyres

Treis Géfyres (, ”Kolme siltaa”; transl. myös Tris Géfyres) on kaupunginosa Ateenassa Kreikassa. Se sijaitsee Ateenan varsinaisen kaupunkialueen luoteislaidalla ja kuuluu kaupungin 5. suuralueeseen. Treis Géfyres sijaitsee useiden valtakatujen risteyksessä ja se on saanut nimensä Kifisías-valtakadun silloista. Kaupunginosan eteläpuolella sijaitsee Sepólian kaupunginosa, itäpuolella Káto Patísia ja Ágios Nikólaos, koillispuolella Ágios Elefthérios, pohjoispuolella Néa Chalkidónan kaupunki ja länsipuolella Ágioi Anárgyroin ja Peristérin kaupungit. Luokka:Ateenan kaupunginosat
Connaraceae

Connaraceae on melko pieni trooppinen liaaniheimo koppisiemenisten Oxalidales- lahkossa. == Tuntomerkit == Heimon kasvit ovat pensaita tai liaaneja, harvoin puita, usein myrkyllisiä. Niiden puu on yleisesti piipitoista tai sisältää piidioksidikappaleita. Lehdet sijaitsevat kahdessa rivissä tai kierteisesti ja ovat joskus yksilehdykkäisiä, tavallisesti parilehdykkäisiä ja korvakkeettomia; ruodissa on poikittaisharjuisia pullistumia (pulvinukset). Joskus kasvit ovat kaksikotisia. Kukat ovat säteittäisiä, pieniä ja huomaamattomia, ja niissä on tavallisesti erilehtinen verhiö ja mesiäinen. Hetiö ja sikiäin ovat joskus varren päässä (androgynofori). Heteet ovat toisinaan kasvaneet yhteen, emilehdet ovat erillisiä ja kussakin on kaksi varretonta siemenaihetta emin pohjan tuntumaan kiinnittyneinä. Luotit ovat pallomaisia. Hedelmä on tuppilo, joskus myös ulkopinnaltaan avautuva tai luumarja. Usein emeistä kehittyy vain yksi. Verholehdet ovat pysyviä. Siemenissä on mehevä, musta ja oranssinvärinen tai punainen kuori ja toisinaan runsas öljyinen endospermi.Stevens (2001–), viittaus 18.2.2015. == Levinneisyys == Connaraceae kasvaa kautta koko trooppisen vyöhykkeen keskittyen kuitenkin Afrikkaan ja muualle Vanhan maailman tropiikkiin. == Luokittelu == Connaraceae ja käenkaalikasvit (Oxalidaceae) ovat toisilleen läheisiä sukulaisia, joiden muodostamaa kehityshaaraa luonnehtivat muun muassa haarajatkoinen kasvutapa, parilehdykkäiset lehdet, nivelikkäät ja pulvinukselliset lehdykkäruodit, ehytlaitaiset ja sulka- tai kourasuoniset lehdykät, kukkien kaksi- tai kolmivartaloisuus, nivelikkäät kukkaperät, terälehtien rauhaskarvat, heteiden sijainti kahtena kiehkurana, heteiden eripituisuus ja rauhaskarvaisuus, hedelmän verhiöllisyys ja siemenkuoren mehevyys. === Suvut === Heimossa on 12 sukua ja 180 lajia. Runsaslajisimmat suvut ovat Connarus (80 lajia) ja punakapselit (Rourea, 40–70 lajia). Suvut: * Agelaea – katrasliaanit * Burttia * Cnestidium * Cnestis * Connarus * Ellipanthus * Hemandradenia * Jaundrea * Jollydora * Manotes * Paxia * Pseudoconnarus * Rourea – punakapselit * Roureopsis * Santaloides * Spiropetalum * Taeniochalena * Vismianthus Connaraceae-kasvit muistuttavat hernekasveja (Fabaceae), mutta edelliset ovat korvakkeettomia ja niillä on pienehköt säteittäiset kukat, joissa on kymmenen kahta eri pituutta olevaa hedettä. == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Suomen Lajitietokeskus: Connaraceae * Levinneisyyskartta: http://www.mobot.org/mobot/research/apweb/maps/connaraceaemap.gif * Suvut (luettelo): http://data.kew.org/cgi-bin/vpfg1992/genlist.pl?CONNARACEAE Luokka:Oxalidales Luokka:Kasviheimot
La Camisa Negra

La Camisa Negra on espanjalaisrock-kappale, jonka on sanoittanut kolumbialainen laulaja-lauluntekijä Octavio Mesa ja nauhoittanut Juanes hänen kolmannelle, Mi Sangre-studioalbumille. Latinalaisessa Amerikassa kappale julkaistiin Mi Sangren kolmantena singlenä vuonna 2005 ja albumin Euroopassa albumin johdantosinglenä vuonna 2006. Kappale sai pääosin ristiriitaisen vastaanoton musiikkikriitikoilta ja aiheutti kiistaa kun sillä tuettiin uusfasismia Italiassa. Kappale oli menestys Latinalaisessa Amerikassa, saavutettuaan monien singlelistojen ensimmäisen sijan. ==Lähteet== Luokka:Vuoden 2005 kappaleet Luokka:Kolumbialaiset musiikkikappaleet
Pláka

Pláka () voi viitata seuraaviin paikkoihin Kreikassa: * Pláka, Ateenan vanhakaupunki * Pláka, kylä Kreetan saarella Apokóronaksen kunnassa Chanián alueyksikössä * Pláka, kylä Kreetan saarella Ágios Nikólaoksen kunnassa Lasíthin alueyksikössä * Pláka, kylä Míloksen saarella Etelä-Egean saarten alueella * Pláka, saari Dodekanesian saariryhmässä lähellä Kásosta * Pláka eli Mikró Li(v)ádi, saari Dodekanesian saariryhmässä lähellä Lérosta * Pláka, saari Foúrnoin saarilla Pohjoisen Egean saarten saariryhmässä * Pláka, saari Jooniansaarten saariryhmässä lähellä Paxósta * Pláka, saari Pienillä Kykladeilla Kykladien saariryhmässä lähellä Schoinoúsaa * Megáli Pláka eli Rofós, saari Pienillä Kykladeilla Kykladien saariryhmässä lähellä Kérosta * Mikrí Pláka eli Kathetí, saari Pienillä Kykladeilla Kykladien saariryhmässä lähellä Kérosta.
Örjan Sandler

Örjan Sandler (s. 28. syyskuuta 1940 Sunne) on ruotsalainen pikaluistelun olympiamitalisti, joka oli lajissaan maailman huippuja 1960-luvun puolivälissä. Örjan Sandler oli ennen kaikkea 5 000 ja 10 000 metrin pikaluistelija. Kansainvälisen uransa hän aloitti sijoittumalla 13:nneksi vuoden 1964 EM-kisoissa Oslossa. Urallaan hän osallistui kaikkiaan viisiin olympialaisiin vuosina 1964–1980. Hän aloitti olympiakisauransa Innsbruckissa 1964. Niissä kisoissa hän oli 10 000 metrillä 17., 1 500 metrillä 17. ja 5 000 metrillä 19. Parhaat sijoituksensa hän luisteli Grenoblen olympialaisissa 1968. Niissä Sandler saavutti pronssia 10 000 metrillä. Lisäksi hän oli 5 000 metrillä kuudes ja 1 500 metrillä 10. Sapporon kisoissa 1972 hän oli 5 000 metrillä 14. ja 10 000 metrillä 15. Vuoden 1976 kisoissa Innsbruckissa hän saavutti toiseksi parhaat sijoituksensa, kun hän saavutti 10 000 metrillä viidennen ja 5 000 metrillä kahdeksannen sijan. Viimeisissä olympialaisissaan Lake Placidissa 1980 hän saavutti 10 000 metrillä 14. sijan. Parhaat EM- ja MM-kisasijoitukset ovat vuoden 1969 MM-kisoista ja vuoden 1975 EM-kisoista. Jälkimmäisissä kisoissa hän otti myös 10 000 metrillä matkavoiton. Viimeisen kerran hän osallistui MM-kisoihin vuonna 1976 Heerenvenissä. Hän kilpaili urheilu-uransa aikana myös kestävyysjuoksussa, pyöräilyssä ja suunnistuksessa. Urheilu-uransa jälkeen Sandler opiskeli urheilukorkeakoulussa ja työskenteli liikunnan opettajana ja urheilujohtajana Strömsundissa. Urheilu-uraansa Sandler jatkoi myöhemmin triathlonin parissa. Siinä hän menestyi myös kansainvälisesti erittäin hyvin., == Henkilökohtaiset ennätykset == * 500 metriä: 41,2 * 1 000 metriä: 1.21,9 * 1 500 metriä: 2.04,2 * 3 000 metriä: 4.21,3 * 5 000 metriä: 7.22,5 * 10 000 metriä: 15.09,0 == Lähteet == * Örjan Sandler Ruotsin olympiakomitean sivuilla === Viitteet === Luokka:Ruotsalaiset pikaluistelijat Luokka:Ruotsalaiset olympiamitalistit Luokka:Vuonna 1940 syntyneet Luokka:Elävät henkilöt
Makes Me Wonder

Makes Me Wonder on yhdysvaltalaisyhtyeen Maroon 5 ensimmäinen single heidän toiselta, It Won't Be Soon Before Long -studioalbumiltaan. Sen ensiesitys oli Las Vegasin radiokanavalla KMXB ja siitä tuli välittömästi maailmanlaajuinen hitti. Julkaisunsa jälkeen kappale asetti viikon sisäisen listanousuennätyksen Billboard Hot 100 -listalle noustuaan yhdessä viikossa sijalta kuusikymmentäneljä listan ensimmäiselle sijalle. Tämän ennätyksen rikkoi kuitenkin Kelly Clarksonin vuonna 2009 julkaistu single "My Life Would Suck Without You". "Makes Me Wonder" oli myös yhtyeen ensimmäinen Billboard Hot 100 -listan ensimmäisen sijan saavuttanut single. Kappale voitti Grammy-palkinnon 50. Grammy-palkintogaalassa kategoriassa "Paras duon/yhtyeen pop-esitys sanoilla". Tämä oli yhtyeen toinen kappale, joka voitti kyseisen palkinnon. Se oli sekä vuoden 2007 että yhtyeen uran menestynein kappale, joista jälkimmäinen se oli vuoteen 2011 asti kun Moves Like Jagger rikkoi ennätyksen. Kappaleen kaupallisesta menestyksestä huolimatta vastaanotto oli ristiriitaista. Se sijoittui Rolling Stonen "100 Best Songs of 2007" -listan sijalle neljäkymmentäyhdeksän. Maroon 5 esitti kappaleen livenä toukokuussa 2007 The Tonight Show’ssa yhdessä Jay Lenon kanssa. Kappale oli mukana ladattavana sisältönä pelissä Rock Band. ==Lähteet== Luokka:Vuoden 2007 kappaleet Luokka:Maroon 5:n kappaleet Luokka:Billboard Hot 100 -listan ykköset
Defender (albumi)

Defender on irlantilaisen Rory Gallagherin albumi, joka on julkaistu vuonna 1987. ==Kappaleet== Kappaleet Rory Gallagher ellei toisin mainita. === A-puoli === # # # # # === B-puoli === # * # # # # === bonus single 7" === # * # == Muusikot == * Rory Gallagher – laulu, kitara, huuliharppu * Gerry McAvoy – basso * Brendan O'Neill – rummut === Muut soittajat === * John Cooke – kosketinsoittimet * Lou Martin – piano (kappale "Seven Days") * Bob Andrews – piano (kappale "Don't Start Me to Talkin'") * Mark Feltham – huuliharppu (kappale "Don't Start Me to Talkin'") == Arviot == * Allmusic: Allmusic review == Aiheesta muualla == * Defender discogs.com -sivustolla == Lähteet == Luokka:Rory Gallagherin albumit Luokka:Vuoden 1987 albumit
Pjanoo

Pjanoo on kosketinpohjainen house-kappale ruotsalaiselta DJ-tuottaja Eric Prydziltä. Se on saanut kohtalaista radiosoittoa brittiläisillä radiokanavilla, joista varsinkin BBC Radio 1:llä sitä on käytetty paljon heidän "Radio 1 Big Weekend" sekä "Weekend in Ibiza"-tapahtuman mainostamiseen. Kappale oli suuri menestys Isossa-Britanniassa, jossa se saavutti Britannian singlelistan toisen sekä UK Dance Chartin ensimmäisen sijan kymmeneksi ei-peräkkäiseksi viikoksi. ==Lähteet== Luokka:Vuoden 2008 kappaleet Luokka:Eric Prydzin kappaleet
Rock This Party (Everybody Dance Now)

Rock This Party (Everybody Dance Now) on ranskalaistuottaja Bob Sinclarin kappale, jonka vastaavana tuottajana toimi vakituinen kumppani Cutee B ja sillä vierailee myös Dollarman, Big Ali ja Makedah. Kappale sisältää uudelleentyöstettyjä osia C+C Music Factoryn sekä Freedom Williamsin 1990-luvun massiivisesta hittikappaleesta "Gonna Make You Sweat (Everybody Dance Now)" ja se julkaistiin Sinclarin Western Dream-studioalbumin kolmantena singlenä 22. elokuuta 2006. Siitä tuli Britanniassa artistin uran menestynein kappale, päästyään listan sijalle kolme. Kappale pääsi Australian singlelistan sijalle kuusi. ==Lähteet== Luokka:Vuoden 2006 kappaleet Luokka:Bob Sinclarin kappaleet